**Jonathan Mikael Davidsson** (s. 12. maaliskuuta 1997 Tyresö, Ruotsi) on ruotsalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan oikea laitahyökkääjä. Davidsson laukoo oikealta. Hän on pelannut urallaan myös kuusi NHL-ottelua Ottawa Senatorsissa kaudella 2019–2020.

Ura
---

### Seuraura

Davidsson on Tyresö HK:n kasvatti. Hän siirtyi C-juniori-ikäisenä Djurgårdens IF:ään. Davidsson voitti kauden 2011–2012 päätteeksi U16 SM:n mestaruuden. Kaudella 2013–2014 hän oli J18 Elitissä Djurgårdenin paras syöttäjä Daniel Bernhardtin kanssa ja toiseksi paras pistemies hänen jälkeensä tehoilla 14+25=39. Davidsson voitti myös joukkueen sisäisen tehotilaston lukemalla +29. Hän oli Djurgårdenin paras syöttäjä myös J18 Allsvenskanissa 15 syöttöpisteellään Lukas Vejdemon kanssa. Pudotuspeleissä Davidsson oli joukkueen paras syöttäjä ja jakoi sisäisen pistepörssin voiton William Fällströmin kanssa tehoilla 1+3=4. Kaudella 2014–2015 hän oli Djurgårdenin J20-junioreiden toiseksi paras syöttäjä ja kolmanneksi paras pistemies tehoilla 17+28=45, joilla Davidsson jakoi J20 SuperElitin pistepörssin kahdeksannen sijan Rögle BK:n Ludvig Elvenesin ja Skellefteå AIK:n Jacob Anderssonin kanssa. Hän voitti kauden päätteeksi sarjan mestaruuden.

Tri-City Storm varasi Davidssonin 193. pelaajana USHL:n varaustilaisuudessa 2015. Hän ei kuitenkaan siirtynyt joukkueeseen, vaan teki saman vuoden heinäkuussa kaksivuotisen sopimuksen Djurgårdenin SHL-joukkueen kanssa. Samana päivänä Davidssonin sovittiin siirtyvän kaudeksi 2015–2016 lainalle sarjatasoa alemmas HockeyAllsvenskan-joukkue Asplöven HC:hen. Häntä ei varattu NHL:ään vielä kesän 2015 varaustilaisuudessa, mutta Davidsson osallistui samana kesänä myöhemmin kuitenkin Washington Capitalsin kehitysleirille. Hän ehti pelata kaudella 2015–2016 Asplövenissä yhdeksän ottelua ilman tehopisteitä, kunnes Davidsson palasi Djurgårdeniin. Hän pelasi pääasiassa seuran J20-junioreissa, joiden sisäisen syöttöpörssin voiton Davidsson jakoi David Bernhardtin kanssa ja sijoittui sisäisessä pistepörssissä neljänneksi tehoilla 9+28=37. Pudotuspeleissä hän jakoi joukkueen sisäisen maalipörssin voiton Axel Jonsson Fjällbyn ja Johan Järlefeltin kanssa neljällä osumallaan. Davidsson voitti kauden päätteeksi J20 SuperElitin mestaruuden. Hän pelasi kauden aikana SHL:ssä 12 runkosarjaottelua ilman tehopisteitä. Davidsson sai tililleen ensimmäisen SHL-ottelunsa 24. marraskuuta 2015 vieraissa MODO Hockeyta vastaan. Hänet merkittiin Djurgårdenin 13. hyökkääjäksi. Davidsson jäi ottelussa kuitenkin ilman peliaikaa. Hän sai ensimmäiset jääaikansa SHL:ssä seuraavassa ottelussaan 29. marraskuuta 2015 vieraissa Malmö Redhawksia vastaan. Davidsson merkittiin Djurgårdenin kolmosketjun oikeaan laitaan Tomi Sallisen ja Marcus Sörensenin viereen. Hän sai ottelussa peliaikaa 10.52 minuuttia.

Varsinaisella SHL:n tulokaskaudellaan 2016–2017 Davidsson teki 44 runkosarja-, kahdessa playoff- ja kuudessa Mestarien liigan ottelussa tehot 3+9=12. Hän teki SHL-uransa avausmaalin runkosarjan avauskierroksella 22. syyskuuta 2016 vieraissa Leksands IF:ää vastaan. Davidsson teki Djurgårdenin 2–5-voittoon päättyneen ottelun ratkaisumaalin. Hänen kanssaan samassa ketjussa pelasi myös Jonathanin pikkuveli Marcus Davidsson. Lokakuussa 2016 Jonathan Davidsson teki seuran kanssa vuoden mittaisen jatkosopimuksen.

Columbus Blue Jackets varasi Davidssonin kuudennella kierroksella 170. pelaajana NHL:n varaustilaisuudessa 2017. Kaudella 2017–2018 hän oli tehoilla 10+21=31 Djurgårdenin toiseksi paras pistemies Patrik Lundhin jälkeen. Helmikuussa 2018 Davidsson teki veljensä Marcuksen kanssa vuoden mittaisen jatkosopimuksen joukkueen kanssa. Toukokuussa hän teki kolmivuotisen tulokassopimuksen Blue Jacketsin kanssa. Syksyn harjoitusleirin päätteeksi seura lähetti Davidssonin kaudeksi 2018–2019 vielä lainalle Djurgårdeniin. Hänen kautensa päättyi kuitenkin aivotärähdyksen vuoksi helmikuussa 2019. Davidsson voitti kauden päätteeksi SHL-hopeaa.

Helmikuussa 2019 Columbus Blue Jackets kauppasi Davidssonin, hyökkääjä Vitali Abramovin, vuoden 2019 ensimmäisen kierroksen varausvuoron sekä vuoden 2020 ehdollisen ensimmäisen kierroksen varausvuoron Ottawa Senatorsiin vaihdossa hyökkääjä Matt Ducheneen ja puolustaja Julius Bergmaniin. Hän siirtyi Senatorsin organisaatioon kaudeksi 2019–2020. Seura lähetti hänet syksyn 2019 harjoitusleirin päätteeksi AHL-joukkue Belleville Bullsiin. Davidsson debytoi Senatorsin NHL-joukkueessa 7. marraskuuta 2019 Los Angeles Kingsia vastaan. Hän sai ottelussa jääaikaa 4.56 minuuttia. Davidsson pelasi kauden aikana NHL:ssä kaikkiaan kuusi runkosarjaottelua tehden yhden syöttöpisteen. AHL:ssä hän pelasi 18 runkosarjaottelua tehopistein 2+3=5. Davidssonin kausi päättyi kuitenkin jo vuoden 2020 vaihteessa aivotärähdysoireiden vuoksi.

Marraskuussa 2020 Ottawa Senators lainasi Davidssonin toistaiseksi voimassa olevalla sopimuksella Allsvenskan-joukkue Västerviks IK:hon. Samalla joukkueeseen siirtyi hänen pikkuveljensä Marcus. Tammikuun 2021 harjoitusleirin päätteeksi Senators lähetti Davidssonin Belleville Senatorsin AHL-joukkueeseen. Hän pelasi siellä kokonaan loppukauden 2020–2021.

Davidsson palasi kaudeksi 2021–2022 kotimaahansa ja hän siirtyi yhdessä veljensä Marcusin kanssa vuoden mittaisilla sopimuksella edellisenä keväänä Allsvenskaniin pudonneeseen HV71:een. Hän jakoi 13 osumallaan joukkueen sisäisen maalipörssin kolmannen sijan Måns Lindbäckin ja Tommi Huhtalan kanssa. Davidsson voitti kauden päätteeksi sarjan mestaruuden ja oli nostamassa HV71:tä takaisin SHL:ään. Toukokuussa 2022 hän ja Marcus tekivät seuran kanssa vuoden mittaiset jatkosopimukset.

Joulukuussa 2022 HV71 purki Davidssonin veljesten sopimukset ja he siirtyivät loppukauden 2022–2023 kattavilla sopimuksilla SM-liigajoukkue Tapparaan. Davidsson voitti Tapparassa sekä Mestarien liigan että Suomen-mestaruuden.

Kaudeksi 2023–2024 Davidssonin veljekset siirtyivät vuoden mittaisilla sopimuksilla SM-liigajoukkue Porin Ässiin. Davidsson loukkaantui heti alkukaudesta ja pelasi yhden ottelun kokomaski kypärässään, kunnes hän joutui yli kuukaudeksi sivuun loukkaantumisen vuoksi. Davidsson ei toivuttuaan lopulta yltänyt häneltä odotetulle tasolle. Hän teki Ässissä 29 ottelussa kolme maalia ja yhdeksän tehopistettä, kunnes Oulun Kärppiä vastaan pelatussa vierasottelussa helmikuussa Davdisson loukkasi polvensa, mikä päätti hänen kautensa ennenaikaisesti.

### Maajoukkueura

Davidsson pelasi alle 18-vuotiaiden MM-kilpailuissa vuonna 2015. Hän putosi viimeisten joukossa Ruotsin alle 20-vuotiaiden MM-leiriryhmästä vuoden 2017 turnaukseen. Davidsson pelasi myös alle 18-vuotiaiden Ivan Hlinkan muistoturnauksessa vuonna 2014. Hän pelasi myös World U-17 Hockey Challengessa tammikuussa 2014. Yhteensä Davidsson on pelannut 17 nuorten ja 42 poikien maaottelua.

Ruotsin A-maajoukkueessa Davidsson on pelannut yhdeksän ottelua tehden kaksi maalia. Hän teki A-maajoukkuedebyyttinsä Karjala-turnauksen 8. marraskuuta 2018 Pardubicessä pelatussa avausottelussa Tšekkiä vastaan. Davidsson merkittiin Ruotsin kolmosketjun oikeaan laitaan Anton Landerin ja Joakim Nygårdin oikeaan laitaan. Hän teki ottelussa myös ensimmäisen A-maajoukkuemaalinsa, joka jäi Ruotsin 2–3-voittoon päättyneen ottelun ratkaisumaaliksi.

Muuta
-----

Davidssonin pikkuveli Marcus pelaa hyökkääjänä Jonathanin joukkuetoverina Ässissä. Marcuksella on Buffalo Sabresin NHL-varaus kesältä 2017.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Djurgårdens IF | SuperElit | 1 | 0 | 0 | 0 | 0 | – | – | – | – | – |
| 2013–2014 | Djurgårdens IF | SuperElit | 11 | 1 | 0 | 1 | 2 | – | – | – | – | – |
| 2014–2015 | Djurgårdens IF | SuperElit | 39 | 17 | 28 | 45 | 18 | 5 | 0 | 2 | 2 | 0 |  |  |  |  |  |  | U18 | 5 | 0 | 1 | 1 | 0 |
| 2015–2016 | Djurgårdens IF | SuperElit | 27 | 9 | 28 | 37 | 34 | 7 | 4 | 5 | 9 | 0 |
|  | Djurgårdens IF | SHL | 12 | 0 | 0 | 0 | 2 | – | – | – | – | – |
|  | Asplöven HC | Allsv. | 9 | 0 | 0 | 0 | 2 | – | – | – | – | – |
| 2016–2017 | Djurgårdens IF | SuperElit | 11 | 5 | 7 | 12 | 0 | 1 | 1 | 0 | 1 | 2 |
|  | Djurgårdens IF | SHL | 44 | 3 | 9 | 12 | 16 | 2 | 0 | 0 | 0 | 0 |
| 2017–2018 | Djurgårdens IF | SHL | 52 | 10 | 21 | 31 | 12 | 11 | 4 | 4 | 8 | 6 |
| 2018–2019 | Djurgårdens IF | SHL | 37 | 10 | 11 | 21 | 18 | – | – | – | – | – |
| 2019–2020 | Ottawa Senators | NHL | 6 | 0 | 1 | 1 | 0 | – | – | – | – | – |
|  | Belleville Senators | AHL | 18 | 2 | 3 | 5 | 6 | – | – | – | – | – |
| 2020–2021 | Västerviks IK | Allsv. | 10 | 1 | 3 | 4 | 8 | – | – | – | – | – |
|  | Belleville Senators | AHL | 12 | 0 | 0 | 0 | 2 | – | – | – | – | – |
| 2021–2022 | HV71 | Allsv. | 45 | 13 | 8 | 21 | 16 | 15 | 1 | 4 | 5 | 0 |
| 2022–2023 | HV71 | SHL | 23 | 0 | 2 | 2 | 2 | – | – | – | – | – |
|  | Tappara | SM-liiga | 25 | 5 | 7 | 12 | 10 | 14 | 1 | 2 | 3 | 0 | Kanada-malja |
| 2023–2024 | Ässät | SM-liiga | 29 | 3 | 6 | 9 | 8 | – | – | – | – | – |
| 1 kausi | yhteensä | NHL | 6 | 0 | 1 | 1 | 0 | – | – | – | – | – |
| 2 kautta | yhteensä | AHL | 30 | 2 | 3 | 5 | 8 | – | – | – | – | – |
| 5 kautta | yhteensä | SHL | 170 | 23 | 43 | 66 | 50 | 13 | 4 | 4 | 8 | 6 |
| 3 kautta | yhteensä | Allsv. | 64 | 14 | 11 | 25 | 26 | 15 | 1 | 4 | 5 | 0 |
| 2 kautta | yhteensä | SM-liiga | 54 | 8 | 13 | 21 | 18 | 14 | 1 | 2 | 3 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jonathan Davidsson**.
* Jonathan Davidsson The Internet Hockey Databasessa (englanniksi)
* Jonathan Davidsson Eurohockey-sivustolla (englanniksi)
* Jonathan Davidsson *Elite Prospects*. Everysport Media Group AB.  (englanniksi)

### Viitteet

1. ↑  Bodin, Uffe: Junioren sköt sitt efterlängtade första SHL-mål: "Fick tipset att blunda när jag får läge" *hockeysverige.se*.  18.10.2016. STOCKHOLM:  Everysport Media Group AB. Viitattu 5.1.2018. (ruotsiksi)
2. 1 2 3 4 5 6 7 8 9 10 11  Jonathan Davidsson *Elite Prospects*. Everysport Media Group AB.  (englanniksi)
3. ↑  Elite Prospects - Djurgårdens IF J18 *eliteprospects.com*. Everysport Media Group AB. Viitattu 18.11.2019. (englanniksi)
4. ↑  Elite Prospects - Djurgårdens IF J20 *eliteprospects.com*. Everysport Media Group AB. Viitattu 18.11.2019. (englanniksi)
5. ↑  Elite Prospects - J20 SuperElit Stats 2014-2015 *eliteprospects.com*. Everysport Media Group AB. Viitattu 18.11.2019. (englanniksi)
6. ↑  Winther, Ola: Djurgårdens stortalang tar vägen via Haparanda mot JVM *hockeysverige.se*.  1.7.2015. Everysport Media Group AB. Viitattu 16.4.2024. (ruotsiksi)
7. ↑  Djurgården skriver tvåårskontrakt med Davidsson *difhockey.se*.  1.7.2015. Djurgården Hockey AB. Viitattu 2.8.2017. (ruotsiksi)
8. ↑  Elite Prospects - Djurgårdens IF J20 *eliteprospects.com*. Everysport Media Group AB. Viitattu 18.11.2019. (englanniksi)
9. ↑  MODO - DIF (Line Up) *stats.swehockey.se*.  24.11.2015. Svenska Ishockeyförbundet. Viitattu 16.4.2024. (englanniksi)
10. ↑  MIF - DIF (Line Up) *stats.swehockey.se*.  29.11.2015. Svenska Ishockeyförbundet. Viitattu 16.4.2024. (englanniksi)
11. ↑  Jonathan Davidsson *old.shl.se*. SHL AB. Viitattu 18.11.2019. (ruotsiksi)
12. ↑  Jonathan Davidsson *SHL.se*. SHL AB. Viitattu 18.11.2019. (ruotsiksi)
13. ↑  Widerberg, Joel: Djurgårdsdominans när Leksand maldes ner *difhockey.se*.  22.9.2016. Djurgården Hockey AB. Viitattu 2.8.2017. (ruotsiksi)
14. ↑  DIF förlänger med Jonathan Davidsson *difhockey.se*.  20.10.2016. Djurgården Hockey AB. Viitattu 2.8.2017. (ruotsiksi)
15. ↑  Elite Prospects - Djurgårdens IF *eliteprospects.com*. Everysport Media Group AB. Viitattu 18.11.2019. (englanniksi)
16. ↑  Lönngren, Mattias: "Vi kan inte se oss i en annan klubb" *difhockey.se*.  5.2.2018. Djurgården Hockey AB. Viitattu 5.7.2018. (ruotsiksi)
17. ↑  Columbus Blue Jackets sign Jonathan Davidsson to three-year ELC *nhl.com/bluejackets*.  4.5.2018. COLUMBUS, OHIO:  Columbus Blue Jackets. Viitattu 5.7.2018. (englanniksi)
18. ↑  Han är tillbaka! *difhockey.se*.  1.10.2018. Djurgården Hockey AB. Viitattu 5.12.2018. (ruotsiksi)
19. ↑  Bodin, Uffe: En saknad – mitt i finalfesten: "Det känns tomt utan honom" *Hockeysverige.se*.  24.4.2019. Everysport Media Group AB. Viitattu 18.11.2019. (ruotsiksi)
20. ↑  Ottawa Senators continue rebuild in trade with the Columbus Blue Jackets *nhl.com/senators*.  22.2.2019. OTTAWA:  Ottawa Senators. Viitattu 22.2.2019. (englanniksi)
21. ↑  Suhonen, Markus: Blue Jackets vahvisti rivejään tähtipelaaja Matt Duchenella − Senatorsille kaksi hyökkääjälupausta ja ensimmäisen kierroksen varausvuoro *Jatkoaika.com*.  22.2.2019. Jatkoaika r.y. Viitattu 22.2.2019.
22. ↑  Senators reduce training camp roster by 11 players *nhl.com/senators*.  22.9.2019. OTTAWA:  Ottawa Senators. Viitattu 18.11.2019. (englanniksi)
23. ↑  Los Angeles Kings - Ottawa Senators - November 7th, 2019 *NHL.com*.  7.11.2019. National Hockey League. Viitattu 18.11.2019. (englanniksi)
24. ↑  Cudmore, Colin: Ottawa Senators Prospect Update: The Belleville Connection *silversevensens.com*.  4.2.2020. Vox Media, LLC. Viitattu 5.11.2020. (englanniksi)
25. ↑  Allvin, Viktor: Brödraduo Till Västerviks IK *vikhockey.se*.  4.11.2020. Västerviks IK A-lag AB. Viitattu 5.11.2020. (ruotsiksi)
26. ↑  Ottawa Senators announce 23-player opening night roster *nhl.com/senators*.  13.1.2021. OTTAWA:  Ottawa Senators. Viitattu 30.1.2021. (englanniksi)
27. ↑  Freijd, Johan: Bröderna Davidsson klara för HV71 *hv71.se*.  22.6.2021. HV71 Elitishockey AB. Viitattu 20.12.2022. (ruotsiksi)
28. ↑  Elite Prospects - HV71 *eliteprospects.com*. Everysport Media Group AB. Viitattu 20.12.2022. (englanniksi)
29. ↑  Freijd, Johan: HV71 förlänger med Marcus och Jonathan Davidsson *hv71.se*.  6.5.2022. HV71 Elitishockey AB. Viitattu 20.12.2022. (ruotsiksi)
30. ↑  Ruotsalaisveljekset vahvistamaan Tapparan hyökkäystä *tappara.fi*.  18.12.2022. Tamhockey Oy. Viitattu 20.12.2022.
31. ↑  Laiho, Harri: Videolla vilahtanut nimikyltti ei ollut harhaa – yksi asia nousi ratkaisevaksi tekijäksi, kun veljekset siirtyivät Ässiin *satakunnankansa.fi*.  11.5.2023. Sanoma Media Finland Oy. Viitattu 11.5.2023.
32. ↑  Laiho, Harri: Tapparan sankariveljeksillä vaikeuksia uudessa seurassaan – kumpikin pitkällä sairauslomalla *aamulehti.fi*.  9.10.2023. Pori:  Alma Media Suomi Oy. Viitattu 12.2.2024.
33. ↑  Välimäki, Veeti: Ässien sonnit ja vasikat, 2023–24: Onnistujissa ulkomaalaisyllättäjä, NHL-lupaus petti odotukset *Jatkoaika.com*.  24.3.2024. Jatkoaika r.y. Viitattu 16.4.2024.
34. ↑  Laiho, Harri: Ässien raportissa tylyä kerrottavaa: Pelaajille pitkiä sairauslomia kauden tärkeimmällä hetkellä *satakunnankansa.fi*.  12.2.2024. Pori:  Sanoma Media Finland Oy. Viitattu 12.2.2024.
35. ↑  Fredriksson, Emelie; Abrahamsson, Hans: Tre spelare får lämna JVM-truppen *aftonbladet.se*.  25.12.2016. Schibsted ASA. Viitattu 10.1.2018. (ruotsiksi)
36. ↑  CZE - SWE (Line Up) *stats.swehockey.se*.  8.11.2018. Svenska Ishockeyförbundet. Viitattu 5.12.2018. (englanniksi)
37. ↑  CZE - SWE (2-3) *stats.swehockey.se*.  8.11.2018. Svenska Ishockeyförbundet. Viitattu 5.12.2018. (englanniksi)
38. ↑  Marcus Davidsson *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl